CELEX: C2007/140/57
Language: hu
Date: 2007-06-23 00:00:00
Title: T-127/07. P. sz. ügy: A Közszolgálati Törvényszék F-142/06. sz., Bligny kontra Bizottság ügyben 2007. február 15-én hozott végzése ellen Francesco Bligny által 2007. április 20-án benyújtott fellebbezés

23.6.2007   
            
            
               HU
            
            
               Az Európai Unió Hivatalos Lapja
            
            
               C 140/34
            
         A Közszolgálati Törvényszék F-142/06. sz., Bligny kontra Bizottság ügyben 2007. február 15-én hozott végzése ellen Francesco Bligny által 2007. április 20-án benyújtott fellebbezés
   (T-127/07. P. sz. ügy)
   (2007/C 140/57)
   Az eljárás nyelve: francia
   Felek
   
      Fellebbező: Francesco Bligny (Tassin-la-Demi-Lune, Franciaország) (képviselő: P. Lebel-Nourissat ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság állapítsa meg, hogy a Közszolgálati Törvényszék a pályázattal kapcsolatos mérlegelési hibát követett el a pályázónak az állampolgárságot igazoló bizonyítvány csatolására vonatkozó kötelezettségét illetően;
            
         
               —
            
            
               az Elsőfokú Bíróság állapítsa meg, hogy a Közszolgálati Törvényszék nem válaszolt a fellebbezőnek a bizalomvédelem és a gondos ügyintézés elvének az EPSO AD/26/05 versenyvizsga vizsgabizottsága általi megsértésére vonatkozó jogalapjaira;
            
         
               —
            
            
               következésképpen az Elsőfokú Bíróság helyezze hatályon kívül a Közszolgálati Törvényszék F-142/06. sz. ügyben 2007. február 15-én hozott végzését;
            
         
               —
            
            
               az új ítélet meghozatalakor semmisítse meg az EPSO/AD/26/05 versenyvizsga vizsgabizottságának 2006. december 6-i és 2006. november 23-i, a fellebbező vizsgára bocsátását – és így írásbeli vizsgadolgozatának kijavítását – megtagadó határozatait, továbbá mondja ki a versenyvizsga pályázói részére az EPSO honlapján közzétett jelentkezési lap szabálytalanságát;
            
         
               —
            
            
               másodlagosan, az Elsőfokú Bíróság utalja vissza az ügyet a Közszolgálati Törvényszék elé abból a célból, hogy a Közszolgálati Törvényszék döntsön a szóban forgó ügyben, és kötelezze a Bizottságot az eljárás során felmerült összes költség viselésére.
            
         Jogalapok és fontosabb érvek
   Fellebbezésében a fellebbező a Közszolgálati Törvényszék által hozott, a fellebbező keresetét – mint nyilvánvalóan alaptalant – elutasító végzés hatályon kívül helyezését kéri, amely kereset a versenyvizsga-bizottságnak a fellebbező írásbeli vizsgadolgozatának kijavítását – a fellebbező jelentkezés lapjához az állampolgárságot igazoló bizonyítvány csatolásának elmulasztására való hivatkozással – megtagadó határozata megsemmisítésre irányult.
   Fellebbezésének alátámasztására a fellebbező azt hozza fel, hogy a Közszolgálati Törvényszék elferdítette az elé tárt tényállást, emiatt hibásan értelmezte a pályázó által kitöltendő jelentkezési lapot, amely értékelési hibához vezetett. Ezen kívül a fellebbező a megtámadott végzés indokolásának hiányosságára hivatkozik, amennyiben a Közszolgálati Törvényszék nem válaszolt az elsőfokú eljárásban előterjesztett összes jogalapra és kérelemre.